**INSTITUŢIA PREFECTULUI - JUDEŢUL SATU MARE**

**COLEGIUL PREFECTURAL**

**HOTĂRÂRE**

*privind constituirea unui Grup de lucru pentru desfășurarea campaniei de informare și prevenire în unitățile de învățământ și zonele adiacente conform*

*Dispoziției nr. 1446884 din 23.08.2019*

Colegiul Prefectural întrunit în şedinţa din 30 august 2019, conform Ordinului Prefectului nr..... din 28 august 2019,

În temeiul art. 7 alin. (1) şi art.8 din Anexa 3 la HG nr. 460/2006,

**H O T Ă R Ă Ş T E:**

**Art. 1** – Pentru punerea în aplicare a prevederilor *Dispoziției nr.1446884 din 23.08.2019 privind desfășurarea în sistem integrat a unor campanii de informare și prevenire în unitățile de învățământ și zonele adiacente începând cu data de 07.09.2019*, se va constitui un Grup de lucru la nivelul județului Satu Mare, alcătuit din reprezentanți ai structurilor de prevenire și relații cu publicul din cadrul Centrului de Prevenire, Evaluare și Consiliere Antidrog, Serviciului Județean Împotriva Traficului de Persoane, Inspectoratul de Poliție Județean, Inspectoratul de Jandarmi Județean, Inspectoratul pentru Situații de Urgență Satu Mare și Instituției Prefectului Județul Satu Mare.

**Art. 2** – Membri grupului județean constituit la art.1, în cadrul întâlnirilor de lucru vor stabili: - modul de acțiune la nivelul județului Satu Mare; - calendarul acțiunilor de prevenire și informare și vor identifica unitățile de învățământ care se pretează la desfășurarea campaniilor.

**Art. 3** – Prezenta hotărâre se va comunica reprezentanţilor instituțiilor implicate, care vor nominaliza persoane pentru Grupul de lucru.

**Art. 4** – Cu ducere la îndeplinire a prevederilor prezentei hotărâri se încredinţează Serviciul monitorizarea serviciilor publice deconcentrate, afaceri europene şi situaţii de urgenţă.

**PREFECT**

**Darius FILIP**

**Hotărârea Nr.1**

**Din 30.08.2019**